## Susana Camarero destaca el lideratge de les empreses valencianes i la seua aposta pel creixement econòmic, el medi ambient i els drets socials

*** La vicepresidenta del Consell ha participat en l’acte d’entrega dels premis de la Conferència Empresarial Valenciana i Caixa Popular que reconeixen les empreses valencianes per la seua contribució al desenrotllament sostenible
* Destaca el compromís del Consell amb la sostenibilitat i el desenrotllament de models productius respectuosos amb el medi ambient**

La vicepresidenta i consellera de Servicis Socials, Igualtat i Vivenda, Susana Camarero, ha destacat el lideratge innovador del sector empresarial de la Comunitat Valenciana i la seua aposta pel creixement econòmic, el respecte al medi ambient i el foment dels drets socials.

La vicepresidenta ha participat en l’acte d’entrega dels premis ‘+Sostenibles +Responsables’ de la Conferència Empresarial Valenciana i Caixa Popular que reconeixen l’esforç i els mèrits de les empreses valencianes que han destacat durant l’últim any per la seua contribució al desenrotllament sostenible i a la responsabilitat social.

Durant la seua intervenció, ha posat en relleu el compromís de les empreses valencianes amb la sostenibilitat “digne de ser reconegut” i, a més, ha traslladat la predisposició del Consell per a col·laborar en el desenrotllament de models productius respectuosos amb el medi ambient. “El nostre compromís amb la sostenibilitat és absolut i em congratula vore que el de les nostres empreses, també ho és”, ha assegurat.

La vicepresidenta, que ha agraït l’oportunitat de participar com a membre del jurat en este acte, ha destacat que la labor de les empreses guardonades com Equipe Cerámicas, Coerval Cooperativa, el Grupo Sorolla i Bodegas Nodus, “que són exemple de sostenibilitat i creixement econòmic compromés amb l’entorn i el medi ambient”.

Així mateix, ha reconegut l’aposta d’estes entitats per pràctiques ètiques en qüestions tan importants com la paritat, igualtat i transparència i el seu compromís amb l’ocupació estable, el personal i l’espenta al turisme sostenible.

També ha explicat que participar en estos guardons com a membre del jurat li ha permés conéixer de prop la dimensió de molts projectes, així com descobrir la labor de diferents empreses. “No ha sigut fàcil la selecció. Tots els membres del jurat hem pogut comprovar el nivell i el talent dels empresaris i empresàries valencians que fan de la Comunitat Valenciana una marca”, ha indicat.

Finalment, ha incidit en la importància de promoure esdeveniments com estos reconeixements que posen el focus en el sector empresarial valencià i en la seua contribució al lideratge, dinamisme, innovació i sostenibilitat de la Comunitat Valenciana.

Fecha: 29/10/2024